כריס הנסן

כריסטופר אדוארד "כריס" הנסן (נולד ב-13 בספטמבר 1959)<ref name = "interview"></ref> הוא עיתונאי אמריקאי ואושיית רשת, הידוע בעיקר בעבודתו בתוכנית Dateline NBC שמשודרת בNBC, ובתור מגיש התוכנית העוסקת בתפיסתם של פדופילים, "To Catch A Predator" (בתרגום לעברית: לתפוס טורף) אשר שודרה ברשת זו. הנסן שידר והנחה בנוסף מספר תוכניות נוספות הקשורות בפלילים כגון "Hansen vs. Predator" (הנסן נגד טורף), ובספטמבר 2016 הפך למנחה החדש של תוכנית החדשות "Crime Watch Daily".<ref name="cwd"></ref> 

== ביוגרפיה ==
הנסן נולד ב-13 בספטמבר 1959 בשיקגו, אילינוי<ref name="interview"/> וגדל בוסט בלומפילד ובבירמינגהם, מישיגן.<ref></ref> הנסן למד בתיכון בראדר רייס בבלומפילד הילס, מישיגן. בריאיון ל-City Pulse, אמר הנסן כי הצפייה ב-FBI ובמשטרה חוקרים את היעלמותו של ג'ימי הופה כשהיה בן ארבע עשרה, היוותה לו מניע והשראה להיות עיתונאי כשיגדל.<ref name="citypulse" /> הנסן סיים את לימודיו במכללה לאמנויות ומדעים באוניברסיטת המדינה של מישיגן בשנת 1981 עם תואר ראשון בתקשורת.<ref name="official bio" /><ref name="citypulse"></ref>

== קריירה ב-NBC==
בשנת 1981 החל לפעול הנסן ככתב ב-NBC בסניף לאנסינג, במהלך שנת הבגרות שלו באוניברסיטת המדינה של מישיגן.<ref name="official bio" /><ref name="citypulse" /> לאחר מכן היה לכתב ועיתונאי ב-WFLA בטמפה, בתחנות רדיו ועיתונים שונים במישיגן, ב-WXYZ שבדטרויט, וב-WDIV-TV ככתב ותחקירן משנת 1988.<ref name="official bio" /> במאי 1993 הצטרף הנסן ל-NBC News ככתב במגזין החדשות עם טום ברוקו וקייטי קוריק.<ref name="official bio"></ref>

=== Dataline NBC ===
בעבודתו הבולטת ביותר של הנסן עבור Dateline נמנות הכתבות על הטבח בתיכון קולומביין, הפיגוע באוקלהומה סיטי, יונבומבר, טיסה 800 של TWA ותחקירים אחרים על שעבוד ילדים הודים ומכירת תרופות מרשם מזויפות בסין. הנסן היה אחראי לרוב הכתבות של Dateline על פיגועי 11 בספטמבר, וכן על ארגוני טרור ומבצעי אל-קאעידה. כמו כן, חשף כיצד ארגון הקשור לאוסאמה בן לאדן ניסה לרכוש טילים ורכיבי נשק גרעיני, וכן עבד על דוח בלעדי אודות חטיפת טיסה 8969 של אייר פראנס. סדרתו על רמת האבטחה הנמוכה בשדות התעופה הביאה לכך שרשות התעופה הפדרלית פתחה בחקירה, ובסופו של דבר, תוקנה המדיניות.<ref name="official bio" />

=== To Catch a Predator ===
בשיתוף עם אתר האינטרנט Perverted-Justice, אירח הנסן סדרת כתבות של Dataline NBC תחת השם "To Catch a Predator".<ref></ref><ref name="Hansen"></ref> במסגרת התוכנית, מתנדבים מ-Perverted-Justice התחזו לקטינים (בדרך כלל 13-15) בחדרי צ'ט ברשת והסכימו להיפגש עם מבוגרים לצורך קיום יחסי מין. מקומות המפגש היו "בתי עוקץ" מרושתים במיקרופונים ומצלמות נסתרות, שם המתין הצוות מטעם NBC, ובפרקים מאוחרים יותר, גם המשטרה המקומית, שהמתינה לטורף המיני הפוטנציאלי.<ref name="NY Times 2006"></ref>

דמותו של הנסן הפכה לתופעת אינטרנט לאחר השתתפותו בסדרה, והמשפט הקבוע שלו "Why don't you have a seat" (בעברית: למה שלא תתיישב) נהיה מזוהה עם דמותו של הנסן.<ref></ref>

במרץ 2007, יצא לשוק האמריקני ספרו של הנסן, "Protecting Your Kids from Online Enemies Already in Your Home".<ref name="hansenvpredator">[http://hansenvpredator.com/ Profile] , hansenvpredator.com; accessed July 27, 2015.</ref>

=== Killer Instinct ===
בפברואר 2015 הודיע הנסן כי יתארח בתוכנית חדשה בנושא חשיפת חקירות ששמה "Killer Instinct", שמתארת את מקרי הרצח. העונה הראשונה של הסדרה הושקה ב-17 באוגוסט 2015.<ref></ref>

== חיים אישיים ==
הנסן נשוי למרי ג'ואן, ואב לשני בנים. המשפחה מתגוררת בקונטיקט. בנו קונור עובד בתור כתב ברשת FOX 25.<ref></ref> 

ביוני 2018 דווח כי הגישה מרי ג'ואן בקשת גירושין, לאחר כמעט 30 שנות נישואין<ref></ref>, אך נכון ל-2021 הזוג עדיין נשוי. הם מתגוררים בסטמפורד, קונטיקט.

== פרסים והוקרה ==
הנסן זכה בעשרה פרסי אמי, ארבעה פרסי אדוארד ר. מורו, שלושה פרסי קלריון, פרס מועדון העיתונות מעבר לים, פרס IRE, פרס המועדון העיתונות הלאומי, פרס הקונסורציום הבינלאומי לעיתונאים חוקרים, וכן פרסי הצטיינות של סוכנויות הידיעות AP ו-United Press International.<ref></ref>

==קישורים חיצוניים==

==הערות שוליים==

קטגוריה:עיתונאים אמריקאים
קטגוריה:בוגרי אוניברסיטת המדינה של מישיגן
קטגוריה:סגל NBC
קטגוריה:אמריקאים שנולדו ב-1959